Primer tast de la FIRA I FESTES de Gandia 2019
07 juny 2019

## Primer tast de la FIRA I FESTES de Gandia 201907 juny 2019Última actualització: 14 juliol 2025

![](../gestion/img/CarolaWoodward_0264.JPG)  
  

El **regidor de Cultura i Festes en funcions, Joan Muñoz,** acompanyat del tècnic municipal **coordinador de la Fira i Festes de Gandia, Juanjo Payà** i **l’artista César Blay,** han donat a conèixer davant els mitjans de comunicació el primer tast de la pròxima edició de les festes majors de la ciutat: el **cartell anunciador.** Enguany ha estat encarregat al dissenyador gràfic i fotògraf gandià.

        El cartell està inspirat en el quadre famós del pintor francès Delacroix “La llibertat guiant al poble” i es fa un símil amb la dona guiant el poble cap a les festes. I és que, un any més, reivindica el protagonisme de la dona, qui porta la porra emblemàtica, el bastó de comandament que cedeix l’Alcaldia a les bandes del Tio de la Porra perquè prenguen la ciutat donant inici a la Fira i Festes de Gandia. En un segon pla, hi ha atraccions de la Fira. _“Es tracta d’un cartell vintage retro, però que barreja l’estil clàssic amb el contemporani, inspirat en artistes avantguardistes com TVBoy o Error! Design”_, ha explicat Blay.  A més, té una tipografia circense que recorda al segle XIX, època dels uniformes francesos en que s’inspira el vestuari del Tio de la Porra.

La tècnica és l’ordinador i s’inspira també en la impremta del XIX, amb colors i textures desgastades, amb un estil que recorda el londinenc Banksy.

D’altra banda, Payà ha anunciat que en breu es podrà veure exposada a Gandia part de l’obra de César Blay, qui ha desenvolupat la majoria del seu treball artístic fora de Gandia i ha exposat arreu d’Espanya.

Pel que fa a la Fira i Festes, els responsables han anunciat que conservarà una estructura similar a la d’edicions anteriors, que han sigut un èxit d’afluència i de qualitat, però incorporant novetats que es presentaran en breu.       

[Twittear](https://twitter.com/share)